Nos años ochenta mio padre quixo sacá-y una semeya a un home que vendía artesanía nuna carretera de Los Llanos de Venezuela, a la vera l’Orinocu. Taba vestíu cola ropa propia de los Pumé, ún de los pocos pueblos indíxenes que queden yá nel país. Mio madre acababa de compra-y un par d’arcos, y la transación imaxen-recuerdu pa turistes paecía xusta, pero n’aquel tiempu nun yeren tantes les persones que carretaben con una reflex y al home prestó-y especialmente qu’aquel “reporteru”-y pidiere permisu pa retratalu.
#000003